**ՆԱԽԱԳԻԾ**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ**

**OՐԵՆՔ**

**«ՈՐՍԻ ԵՎ ՈՐՍՈՐԴԱԿԱՆ ՏՆՏԵՍՈՒԹՅԱՆ ՎԱՐՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ**

**Հոդված 1.** «Որսի և որսորդական տնտեսության վարման մասին» 2007 թվականի ապրիլի 9-ի ՀՕ-176-Ն (այսուհետ՝ Օրենք) օրենքի 2-րդ հոդվածի 1-ին մասը շարադրել հետևյալ նոր խմբագրությամբ․

**կենսատեխնիկական միջոցառումներ`** որսահանդակներում որսի կենդանիների կենսապայմանների բարելավմանն ու կենդանիների քանակի և տեսակային կազմի ավելացմանն ուղղված միջոցառումներ.

**հավաք**՝ վայրի բնությունից կենդանիներ վերցնելը՝ առողջապահական, արդյունագործական, բնապահպանական, գիտահետազոտական, կրթական և սոցիալական նպատակներով օգտագործելու համար` սույն օրենքի դրույթներին համապատասխան.

**ձկնորսություն՝** ջրային կենդանիներ որսալու գործունեություն.

**որս`** ազատ և կիսաազատ պայմաններում ապրող վայրի կենդանիների հայթայթում (որսորդություն, ձկնորսություն, հավաք)` Հայաստանի Հանրապետության օրենսդրությամբ թույլատրված միջոցներով, եղանակներով, չափաքանակներով, ժամանակահատվածներով և տարածքներում.

**որսահանդակ`** որսի կենդանիների բնակության միջավայր` անտառային, դաշտային, ջրածածկ տարածքներ, որոնք օգտագործվում են որպես որս իրականացնելու վայր.

**որսահանդակների գնահատում`** որսահանդակների բնավայրի (գետ, անտառ, մարգագետին և այլն) որակական ընդհանուր գնահատական, որն արտահայտում է տվյալ տարածքի որսի և որսի կենդանիների համար դրանց պիտանիության աստիճանը.

**որսի արգասիք`** որսի ընթացքում հայթայթած վայրի կենդանու միս, արյուն, կաշի, մորթի, ոսկորներ, կենսագործունեության արդյունքներ, օրգաններ ու հյուսվածքներ, ինչպես նաև որսորդական հաղթանշան հանդիսացող մարմնի մասեր.

**որսի կենդանիներ`** բնական ազատ պայմաններում ապրող, ինչպես նաև կիսաազատ պայմաններում պահվող վայրի կենդանիներ, որոնք օրենսդրությամբ սահմանված կարգով համարվում են որսի օբյեկտներ.

**որսի կենդանիների կայուն օգտագործում`** վայրի կենդանիների օգտագործման ձև, որը բավարարում է բնապահպանական, տնտեսական և սոցիալ-մշակութային պահանջները.

**որսի կենդանիների պետական կադաստր`** որսի կենդանիների տեսակային կազմի, քանակական և որակական բնութագրերի, վիճակի, բնապահպանական, մշակութային և տնտեսական արժեքների, աշխարհագրական և վարչատարածքային տարածվածության, ռեսուրսի և օգտագործման մասին տեղեկությունների ու փաստաթղթերի համակարգ.

**որսի կենդանիների պետական հաշվառում`** որսի կենդանիների տեսակային կազմի, թվաքանակի և նրանց տարածվածության որոշում.

**որսի կենդանիների պետական մոնիթորինգ`** որսահանդակներում և որսահանդակներից դուրս որսի կենդանիների պետական դիտանց` որսի կենդանիների տեսակների, թվաքանակի, վիճակի և տարածվածության վերաբերյալ.

**որսի կենդանիների ցանկ`** լիազորված մարմնի կողմից ընդունվող փաստաթուղթ, որտեղ նշվում են տվյալ տարվա ընթացքում որսի ենթակա կենդանիների տեսակը, քանակը և որսի ժամանակահատվածը.

**որսի ռեսուրս`** Հայաստանի Հանրապետության տարածքում գոյություն ունեցող որսի կենդանիների ամբողջություն.

**որսի ռեսուրսի օգտագործում`** ֆիզիկական և իրավաբանական անձանց կողմից Հայաստանի Հանրապետության օրենքով սահմանված կարգով իրականացվող գործունեություն, որն ուղղված է որսի կենդանիների և նրանց արգասիքների օգտագործմանը.

**որսի օբյեկտ`** որսի կենդանիների ցանկում ընդգրկված վայրի կենդանի.

**որսի օգտատեր`** սույն օրենքով սահմանված կարգով որսորդական տնտեսություն վարելու իրավունք ստացած իրավաբանական կամ ֆիզիկական անձ.

**որսորդ`** ֆիզիկական անձ, որին սույն օրենքով սահմանված կարգով լիազորված մարմնի կողմից տրված է Հայաստանի Հանրապետության տարածքում որսորդությամբ զբաղվելու իրավունք.

**որսորդական մինիմում`** ոլորտի իրավական ակտերի դրույթների, որսի համար նախատեսված կենդանիների տեսակների, դրանց կենսաբանական առանձնահատկությունների, որսի անվտանգության տեխնիկայի վերաբերյալ որոսորդությամբ զբաղվելու համար մշակված նվազագույն անհրաժեշտ տեսական գիտելիքների ամբողջություն.

**որսորդական մինիմումի քննություն՝** որսորդական վկայական տրամադրելու նպատակով որսորդությամբ զբաղվելու համար մշակված տեսական գիտելիքների ստուգում.

**որսորդական վկայական**՝ որսի մինիմումի քննության հանձնման արդյունքում սույն օրենքով սահմանված կարգով տրամադրվող և որսով զբավելու իրավունքը հաստատող փաստաթուղթ.

**որսորդական տնտեսություն`** նպատակային առանձնացված տարածքում ստեղծված մասնագիտացված բնօգտագործող սուբյեկտ, որի գործունեության նպատակն է որսահանդակների և որսի կենդանիների կայուն օգտագործումը.

**որսորդություն՝** որսի օբյեկտ հանդիսացող կենդանիների որոնում, հետևում, հետապնդում՝ դրանց որսալու նպատակով.

**սիրողական որսի կտրոն`** վայրի կենդանիների տեսակների օրենքով սահմանված կարգով լիազորված մարմնի հետ կնքված սոցիալական նպատակովօգտագործման մասին պայմանագրի հիման վրա տրամադրվող փաստաթուղթ:»։

**Հոդված 2.** Օրենքի 6-րդ հոդվածի 1-ին մասը լրացնել 7-րդ և 8-րդ ենթակետերով՝ հետևյալ բովանդակությամբ.

«7) Բնապահպանության ոլորտում վերահսկողություն իրականացնող տեսչական մարմինը,

8) Էկոպարեկային ծառայությունը՝ պետական անտառներում, անտառային հողերում և բնության հատուկ պահպանվող տարածքներում։»։

**Հոդված 3.** Օրենքի 7-րդ հոդվածի 1-ին մասի՝

1. 6-րդ կետը ուժը կորցրած ճանաչել,
2. 7-րդ կետում «ստեղծումը» բառը փոխարինել «ստեղծման և լուծարման կարգի սահմանումը» բառերով,
3. 9-րդ կետում «մինիմումի» բառից հետո լրացնել «քննության» բառերով։

**Հոդված 4.** Օրենքի 8-րդ հոդվածի 1-ին մասում՝

1) 3-րդ կետում «վերահսկողության» բառը փոխարինել «հսկողության» բառով,

2) 7-րդ կետը շարադրել հետևյալ խմբագրությամբ.

«7) որսորդական վկայականի տրամադրումը, փոխանակումը, կորած որսորդական վկայականի նորով փոխարինման կարգի սահմանումը․»,

3) 9-րդ, 11-րդ և 21-րդ կետերն ուժը կորցրած ճանաչել,

4) 10-րդ կետը շարադրել հետևյալ խմբագրությամբ.

«10) որսի կենդանիների օգտագործման պայմանագրերի կնքումը և սիրողական որսի կտրոնի տրամադրումը․»:

5) 18-րդ կետում հանել «թույլտվություններ ու» բառերը,

**Հոդված 5.** Օրենքի 11-րդ հոդվածում՝

1. **1-**ին և 4-րդ մասերում «Հայաստանի Հանրապետության կառավարությունը» և «Հայաստանի Հանրապետության կառավարության» բառերը փոխարինել համապատասխանաբար «լիազորված մարմինը» և «լիազորված մարմնի» բառերով,
2. **10-**րդ կետը ուժը կորցրած ճանաչել։

**Հոդված 6.** Օրենքի 16-րդ հոդվածը շարադրել հետևյալ խմբագրությամբ.

«**Հոդված 16. Որսի իրավունքը**

1. Հայաստանի Հանրապետության տարածքում որսորդության իրավունք ունեն՝

1) 18 տարին լրացած Հայաստանի Հանրապետության այն քաղաքացիները, ովքեր սույն օրենքով սահմանված կարգով հանձնել են որսորդական մինիմումի քննություն, ստացել են սույն օրենքի 19-րդ հոդվածում նշված` որսորդության համար անհրաժեշտ փաստաթղթեր.

2) օտարերկրյա այն քաղաքացիները, ովքեր ձեռք են բերել սույն օրենքի 19-րդ հոդվածում նշված` որսորդության համար անհրաժեշտ փաստաթղթերը (բացառությամբ որսորդական տնտեսությունների),

2. Հայաստանի Հանրապետության տարածքում սիրողական ձկնորսության իրավունք ունեն Հայաստանի Հանրապետության և օտարերկրյա այն քաղաքացիները, ովքեր լիազորված մարմնի հետ Հայաստանի Հանրապետության օրենսդրությամբ սահմանված կարգով կնքել են Հայաստանի Հանրապետության տարածքում վայրի կենդանիների տեսակների սոցիալական նպատակովօգտագործման (սիրողական ձկնորսություն և ձկնորսության օբյեկտ չհանդիսացող կենդանիների որս) մասին պայմանագիր,

3. Հայաստանի Հանրապետության տարածքում արդյունագործական ձկնորսության իրավունք ունեն Հայաստանի Հանրապետության այն քաղաքացիները, ովքեր լիազորված մարմնի հետ Հայաստանի Հանրապետության օրենսդրությամբ սահմանված կարգով կնքել են Հայաստանի Հանրապետության տարածքում վայրի կենդանիների տեսակների արդյունագործական նպատակովօգտագործման (արդյունագործական ձկնորսություն) մասին պայմանագիր:»։

**Հոդված 7.** Օրենքի18-րդ հոդվածը շարադրել հետևյալ խմբագրությամբ.

«**Հոդված 18.** **Որսորդական մինիմումի քննության անցկացումը**

«Որսորդական մինիմումի քննությունը կազմակերպում և անցկացնում է լիազորված մարմինը։ Որսորդական մինիմումի քննություն հանձնելու համար գանձվում է պետական տուրք օրենքով սահմանված կարգով և չափով։»։

**Հոդված 8.** Օրենքի19-րդ հոդվածի`

1) վերնագիրը շարադրել հետևյալ խմբագրությամբ. «**Որսորդության համար անհրաժեշտ փաստաթղթերը**»,

2) 1-ին մասում «Որս կատարելու» բառերը փոխարինել «Որսորդության համար» բառերով,

3) 1-ին մասի 1-ին կետը «վկայականը» բառից հետո լրացնել «` հրազենով որս կատարելու դեպքում» բառերով,

4) 2-րդ մասում «կենդանիների որսի թույլտվությունը» բառերը փոխարինել «սիրողական որսի կտրոնը» բառերով։

**Հոդված 9.** Օրենքի21.1-րդ հոդվածի 1-ին մասի 7-րդ կետը շարադրել հետևյալ խմբագրությամբ․

«7) սիրողական որսի կտրոնի մեջ նշված չափաքանակներից ավել վայրի կենդանիների, սիրողական որսի կտրոնում չնշված վայրի կենդանիների տեսակների, սիրողական որսի կտրոնում նշված որսի ժամկետներից դուրս.»։

**Հոդված 10.** Օրենքի 24-րդ հոդվածը շարադրել հետևյալ խմբագրությամբ.

«**Հոդված 24. Որսորդին որսորդության իրավունքից զրկելը**

Սույն օրենքով սահմանված կանոնների խախտման համար՝ օրենքով սահմանված դեպքերում որսորդը զրկվում է որսորդության իրավունքից։»։

**Հոդված 11.** Օրենքի 25-րդ հոդվածի 1-ին մասում՝

1. 3-րդ կետը շարադրել հետևյալ նոր խմբագրությամբ

«3) կնքելու որսի ռեսուրսի օգտագործման պայմանագիր.»,

1. 7-րդ կետում հանել «` լիազոր մարմնի թույլտվության առկայության դեպքում» բառերը։

**Հոդված 12.** Օրենքի 26-րդ հոդվածի 1-ին մասի 3-րդ կետում հանել «և թույլտվության» բառերը։

**Հոդված 13.** Օրենքի 27-րդ հոդվածի 1-ին մասի 2-րդ կետում հանել «որսի թույլտվության ու» բառերը։

**Հոդված 14.** Օրենքի ԳԼՈՒԽ 7-ը ուժը կորցրած ճանաչել։

**Հոդված 15.** Օրենքի ԳԼՈՒԽ 9-ը շարադրել հետևյալ խմբագրությամբ.

«Գ Լ ՈՒ Խ 9

ՈՐՍԻ ԵՎ ՈՐՍՈՐԴԱԿԱՆ ՏՆՏԵՍՈՒԹՅԱՆ ՎԱՐՄԱՆ ՄԱՍԻՆ ՕՐԵՆՍԴՐՈՒԹՅՈՒՆԸ ԽԱԽՏԵԼՈՒ ՀԱՄԱՐ ՊԱՏԱՍԽԱՆԱՏՎՈՒԹՅՈՒՆԸ ԵՎ ՕՐԵՆՍԴՐՈՒԹՅԱՆ ՊԱՀԱՆՋՆԵՐԻ ԿԱՏԱՐՄԱՆ ԵՎ ՊԱՀՊԱՆՄԱՆ ՀՍԿՈՂՈՒԹՅՈՒՆԸ ԵՎ ՎԵՐԱՀՍԿՈՂՈՒԹՅՈՒՆԸ

**Հոդված 33 Որսի և որսորդական տնտեսության վարման մասին օրենսդրությունը խախտելու համար պատասխանատվությունը**

Որսի որսորդական տնտեսության վարման մասին օրենսդրության խախտումն առաջ է բերում պատասխանատվություն` Հայաստանի Հանրապետության օրենսդրությամբ սահմանված կարգով:

**Հոդված 33.1 Որսի և որսորդական տնտեսության վարման մասին օրենսդրության պահանջների կատարման և պահպանման հսկողությունը և վերահսկողությունը**

1. Պետական անտառներում, անտառային հողերում, բնության հատուկ պահպանվող տարածքներում որսի և որսորդական տնտեսության վարման օրենսդրության պահանջների պահպանման նկատմամբ հսկողությունն օրենքով սահմանված կարգով իրականացնում է Էկոպարեկային ծառայությունը։
2. Որսի և որսորդական տնտեսության վարման օրենսդրության պահանջների կատարման վերահսկողությունն օրենքով սահմանված կարգով իրականցնում է բնապահպանության ոլորտում վերահսկողություն իրականացնող տեսչական մարմինը:»։

**Հոդված 16.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից:

**Հոդված 17. Անցումային դրույթներ.**

1. Սույն օրենքի 3-րդ հոդվածի 1-ին մասի 7-րդ և 9-րդ կետերով սահմանված իրավական ակտերն ընդունվում են սույն օրենքն ուժի մեջ մտնելուց հետո՝ քսանչորս ամսվա ընթացքում։
2. Սույն հոդվածի 1-ին մասի 9-րդ կետով սահմանված կարգն ուժի մեջ մտնելուց հետո 36 ամսվա ընթացքում որսորդները պարտավոր են դիմել լիազորված մարմին՝ սահմանված կարգով որսորդական վկայական ստանալու կամ հին վկայականը նոր վկայականով փոխարինելու համար։ 36 ամսվա ընթացքում, որսորդները լիազորված պետական մարմնից որսորդական վկայական չստանալու դեպքում նրանց գործունեությունը համարվելու է առանց թույլտվության իրականացրած գործունեություն և կիրառվելու են օրենքով սահմանված պատասխանատվության միջոցներ: